แรงซื้อกลุ่มท่องเที่ยว ดัน SET ปิดพุ่ง 16 จุด ลุ้นทำ “วินโดว์เดรสซิ่ง” ต่อพรุ่งนี้!
SET ปิดพุ่ง 16 จุด รับแรงซื้อหุ้นเปิดเมืองขึ้นยกแผง รวมหุ้นปิโตรเคมีที่ตอบรับดีมานด์จากจีนเปิดประเทศมากขึ้น สำหรับแนวโน้มในวันพรุ่งนี้ คาดตลาดลดความร้อนแรงอาจแกว่งไซด์เวย์ พร้อมให้แนวต้านหลักที่ 1,650 จุด แนวรับที่ 1,640-1,635 จุด
SET ปิดพุ่ง 16 จุด รับแรงซื้อหุ้นเปิดเมืองขึ้นยกแผง รวมหุ้นปิโตรเคมีที่ตอบรับดีมานด์จากจีนเปิดประเทศมากขึ้น สำหรับแนวโน้มในวันพรุ่งนี้ คาดตลาดลดความร้อนแรงอาจแกว่งไซด์เวย์ พร้อมให้แนวต้านหลักที่ 1,650 จุด แนวรับที่ 1,640-1,635 จุด
27 ธ.ค. 2565

นายวีระวัฒน์ วิโรจน์โภคา ผู้อำนวยนการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวขึ้นได้ดี รับปัจจัยหลักจากจีนจะยกเลิกมาตรการกักตัวผู้ที่เดินทางจากต่างประเทศ มีผลตั้งแต่วันที่ 8 ม.ค.66 ซึ่งมาเร็วกว่าคาด ก็หนุนให้หุ้นกลุ่ม Reopening ขึ้นยกแผง รวมถึงหุ้นกลุ่มปิโตรเคมีที่รับอานิสงส์ที่จีนเปิดเมืองและเศรษฐกิจเริ่มฟื้นตัว ทั้งนี้ มีแรงซื้อนำโดย AOT, CPALL
สำหรับแนวโน้มวันพรุ่งนี้ คาดตลาดหุ้นน่าจะเริ่มลดความร้อนแรง อาจบวกได้ลักษณะแกว่งตัวไซด์เวย์ เนื่องจากวันนี้ปรับตัวขึ้นไปมากแล้ว โดยดัชนี SET ปรับขึ้นมา 2 วันติดต่อกัน รวมเพิ่มขึ้น 25.77 จุด พร้อมให้แนวต้านหลักที่ 1,650 จุด แนวรับที่ 1,640-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT   มูลค่าการซื้อขาย 4,872.12 ล้านบาท ปิดที่ 75.50 บาท เพิ่มขึ้น 1.75 บาท
PTT   มูลค่าการซื้อขาย 2,626.42 ล้านบาท ปิดที่ 32.50 บาท เพิ่มขึ้น 0.25 บาท
CPALL มูลค่าการซื้อขาย 1,921.39 ล้านบาท ปิดที่ 67.75 บาท เพิ่มขึ้น 1.75 บาท
DELTA มูลค่าการซื้อขาย 1,848.72 ล้านบาท ปิดที่ 716.00 บาท ลดลง 4.00 บาท
KBANK มูลค่าการซื้อขาย 1,549.84 ล้านบาท ปิดที่ 145.50 บาท เพิ่มขึ้น 1.00 บาท